CELEX: 32017D2322
Language: da
Date: 2017-05-29 00:00:00
Title: Rådets afgørelse (FUSP) 2017/2322 af 29. maj 2017 om undertegnelse og indgåelse af aftalen mellem Canada og Den Europæiske Union om sikkerhedsprocedurer for udveksling og beskyttelse af klassificerede oplysninger

15.12.2017   
            
            
               DA
            
            
               Den Europæiske Unions Tidende
            
            
               L 333/1
            
         RÅDETS AFGØRELSE (FUSP) 2017/2322
   af 29. maj 2017
   om undertegnelse og indgåelse af aftalen mellem Canada og Den Europæiske Union om sikkerhedsprocedurer for udveksling og beskyttelse af klassificerede oplysninger
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 37, sammenholdt med artikel 218, stk. 5, og artikel 218, stk. 6, første afsnit, i traktaten om Den Europæiske Unions funktionsmåde,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:
   
               (1)
            
            
               På samlingen den 27. og 28. november 2003 besluttede Rådet at bemyndige formandskabet bistået af generalsekretæren/den højtstående repræsentant til at indlede forhandlinger med henblik på at indgå en aftale om informationssikkerhed mellem Den Europæiske Union og Canada.
            
         
               (2)
            
            
               I forlængelse af denne bemyndigelse har formandskabet forhandlet en aftale med Canada om sikkerhedsprocedurer for udveksling og beskyttelse af klassificerede oplysninger.
            
         
               (3)
            
            
               Aftalen bør godkendes —
            
         VEDTAGET DENNE AFGØRELSE:
   Artikel 1
   Aftalen mellem Canada og Den Europæiske Union om sikkerhedsprocedurer for udveksling og beskyttelse af klassificerede oplysninger (»aftalen«) godkendes herved på Unionens vegne.
   Teksten til aftalen er knyttet til denne afgørelse.
   Artikel 2
   Formanden for Rådet bemyndiges til at udpege den eller de personer, der er beføjet til at undertegne aftalen med bindende virkning for Unionen.
   Artikel 3
   Denne afgørelse træder i kraft på dagen for vedtagelsen.
   
      Udfærdiget i Bruxelles, den 29. maj 2017
      
         
            På Rådets vegne
         
         C. CARDONA
         
            Formand